Мы махуэхэм
Москва къалэм и махуэщ
Бразилие Федеративнэ Республикэм и лъэпкъ махуэшхуэщ — щхьэхуит щыхъуар (1822 гъэ) егъэлъапIэ.
Ярославль къалэм ягу къыщагъэкIыж я «Локомотив» хоккей командэм щыщу 2011 гъэм хэкIуэдахэр. ЯК-42 кхъухьлъатэр Ярославль деж къыщехуэхри, абы иса цIыху 45-р хэкIуэдауэ щытащ.
1923 гъэм Венэ щекIуэкIа дунейпсо конгрессым къыщызэрагъэпэщащ Интерполыр — уголовнэ полицэм и дунейпсо зэгухьэныгъэр.
Рязань областым и губернатор Ковалёв Олег и ныбжьыр илъэс 65-рэ ирокъу.
Мальдив Республикэм президент щыхах.
ФокIадэм и 7 — 10-хэм Аргентинэм и къалащхьэ Буэнос-Айрес щекIуэкIынущ Дунейпсо Олимп Комитетым и 125-нэ сессиер. Абы а зэгухьэныгъэм и президентыр щыхахынущ, 2020 гъэм Гъэмахуэ Олимп джэгухэр щекIуэкIыну къалэри щаубзыхунущ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 18 — 20, жэщым градус 13 — 14 щыхъунущ.
ФокIадэм и 8,
тхьэмахуэ
Журналистхэм я зэкъуэтыныгъэм и дунейпсо махуэщ
ЩIэныгъэ зэгъэгъуэтыным и дунейпсо махуэщ
Танкистым и махуэщ
Бородино деж щекIуэкIа зауэм и махуэщ
Блокадэм хэкIуэдахэм я фэеплъ махуэщ. 1941 гъэм фокIадэм и 8-м фашист кхъухьлъатэхэм Ленинград щхьэщыхьэри зэтракъутащ. Абдеж къыщыщIидзащ махуэ 900-кIэ къалэдэсхэр зыхэта гузэвэгъуэм.
Финансистым и махуэщ
Байкал гуэлым и махуэщ
Илъэс 90 ипэкIэ къызэрагъэпэщащ Нэфхэм я урысейпсо зэгухьэныгъэр.
Илъэс 70-кIэ узэIэбэкIыжмэ, нэмыцэ-фашист зэрыпхъуакIуэхэм къыIэщIагъэкIыжащ Донбасс щIыналъэр.
Таганрог къалэр илъэс 315-рэ ирокъу.
Дагъыстэным и цIыхубэ усакIуэ, Социалист Лэжьыгъэм и ЛIыхъужь, Лениным и цIэкIэ щыIэ, СССР-м и Къэрал саугъэтхэм я лауреат Гамзатов Расул къызэралъхурэ илъэс 90 ирокъу.
КъБР-м щIыхь зиIэ и ухуакIуэ, КъБР-м и Парламентым и депутат Къандэхъу Мухьэмэд и ныбжьыр илъэс 55-рэ ирокъу.
КъБР-м мэкъумэш хозяйствэмкIэ щIыхь зиIэ лэжьакIуэ КIэдыкIуей Аслъэн и ныбжьыр илъэс 51-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 19, жэщым градус 14 — 16 щыхъунущ.
ФокIадэм и 9,
блыщхьэ
Дахагъэм и дунейпсо махуэщ
Таджикистан Республикэм и къэрал махуэшхуэщ — щхьэхуэ щыхъуар егъэлъапIэ.
Корее ЦIыхубэ-Демократие Республикэр къыщызэрагъэпэща махуэщ
ИлъэситхукIэ узэIэбэкIыжмэ, Урысей Федерацэм дипломатие зэхущытыкIэкIэ запищIащ Абхъаз, Осетие Ипщэ республикэхэм.
1970 гъэм Волжскэ автозаводым «ВАЗ-2101» (Жигули) автомашинэ лIэужьыгъуэр къыщIигъэкIыу щIидзащ.
Норвегием парламент хэхыныгъэхэр щокIуэкI.
ФокIадэм и 9 — 13-хэм Женевэ (Швейцарие) щекIуэкIынущ ООН-м Хамэ къэрал щыщ лэжьакIуэхэмрэ абыхэм я унагъуэхэмрэ къащхьэщыжынымкIэ и комитетым и 19-нэ сессиер.
ФокIадэм и 9 — 27-хэм Женевэ (Швейцарие) щызэхэтынущ ООН-м ЦIыхухэм я хуитыныгъэхэм къащхьэщыжынымкIэ и советым и 24-нэ сессиер.
Урыс тхакIуэшхуэ Толстой Лев къызэралъхурэ илъэси 185-рэ ирокъу.
КъБР-м щIыхь зиIэ и дохутыр Мысрокъуэ Мухьэмэд и ныбжьыр илъэс 67-рэ ирокъу.
Адыгей сурэтыщI Гъуэгунокъуэ Мурат и ныбжьыр илъэс 44-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 15 — 19, жэщым градус 13 — 16 щыхъунущ.
Зыгъэхьэзырар ЖЬЭКIЭМЫХЪУ Маринэщ.
